ยาซีลีเนียม ซัลไฟด์คืออะไร
ซีลีเนียม ซัลไฟด์ Selenium sulfide ซีลีเนียม ซัลไฟด์มีสรรพคุณคุณสมบัติอย่างไร ซีลีเนียม ซัลไฟด์มีกลไกการออกฤทธิ์อย่างไร ซีลีเนียม ซัลไฟด์มีรูปแบบการจัดจำหน่ายอย่างไร ซีลีเนียม ซัลไฟด์มีขนาดการบริหารยาอย่างไร เมื่อมีการสั่งยา ควรแจ้งแพทย์พยาบาล และเภสัชกรอย่างไร หากลืมใช้ซีลีเนียม ซัลไฟด์อนควรทำอย่างไร ซีลีเนียม ซัลไฟด์มีผลไม่พึงประสงค์อย่างไร มีข้อควรระวังการใช้ซีลีเนียม ซัลไฟด์อย่างไร ซีลีเนียม ซัลไฟด์มีปฏิกิริยาระหว่างยากับยาตัวอื่นอย่างไร ควรเก็บรักษาซีลีเนียม ซัลไฟด์อย่างไร ซีลีเนียม ซัลไฟด์มีชื่ออื่นอีกไหมผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด รังแค ขี้รังแค Pityriasis sicca หรือ Dandruff หรือ Pityriasis capitis โรคผิวหนัง Skin disorder โรคเซบเดิร์ม โรคผิวหนังอักเสบเซบเดิร์ม Seborrheic dermatitis เชื้อรา โรคเชื้อรา Fungal infection ยาต้านเชื้อรา Antifungal drugs ยาซีลีเนียม ซัลไฟด์Selenium sulfide หรือจะเรียกอีกชื่อว่า ซีลีเนียม ไดซัลไฟด์Selenium disulfide สูตรทางเคมีคือ S2Se สารประกอบยานี้มีคุณสมบัติเป็นยาต้านเชื้อรา จึงสามารถนำมาใช้ลดอาการคันทางผิวหนัง บำบัดรังแค และรักษาโรคผิวหนังอักเสบเซบเดิร์ม โรคเซบเดิร์มSeborrheic dermatitis รูปแบบเภสัชภัณฑ์ที่พบเห็นของยาซีลีเนียม ซัลไฟด์ เป็นพวกโลชั่นทาผิวหนัง และแชมพูสระผม แนวทางการใช้ซีลีเนียม ซัลไฟด์ในการรักษาโรคหรืออาการทางผิวหนังจำเป็นต้องปฏิบัติตามหลักวิชาการ หรือเป็นไปตามคำแนะนำของ แพทย์ เภสัชกร เพราะมีข้อระวังปลีกย่อยที่ต้องคำนึงและปฏิบัติตาม ดังนี้ เช่น ห้ามใช้ผลิตภัณฑ์ซีลีเนียม ซัลไฟด์ตรงบริเวณผิวหนังที่เป็นบาดแผลเปิด หรือ บาดแผลที่มีเลือดน้ำเหลืองไหลซึมอยู่ตลอดเวลา ห้ามให้ยาเข้าปากหรือเข้าตา ห้ามใช้กับเด็กที่มีอายุต่ำกว่า 2 ปี หลักเลี่ยงการใช้ผลิตภัณฑ์ซีลีเนียม ซัลไฟด์บริเวณ ใบหน้า และ อวัยวะเพศ หลังการใช้ผลิตภัณฑ์ซีลีเนียม ซัลไฟด์ชโลมขยี้ทาบริเวณผิวหนังที่เป็นโรค จะต้องชะล้างออกให้หมดเกลี้ยง ไม่ให้หลงเหลือ หรือตกค้าง บนผิวหนัง การใช้ยาซีลีเนียม ซัลไฟด์ ยังต้องพิจารณาเรื่องผลข้างเคียงบางอย่างว่า รบกวนการดำเนินชีวิตประจำวันมากน้อยเพียงใดหรือไม่ อาทิ มีอาการผมร่วง เกิดภาวะผิวหนังแห้ง ผิวแห้ง หรือ เกิดภาวะผิวมันตามมา องค์การอนามัยโลก ได้ระบุให้ยาซีลีเนียม ซัลไฟด์ เป็นหนึ่งในรายการยาจำเป็นขั้นพื้นฐานที่สถานพยาบาลควรมีสำรองไว้เพื่อให้บริการกับผู้ป่วย อย.ของไทยได้กำหนดให้สารประกอบซีลีเนียม ซัลไฟด์สามารถเตรียมเป็นยาใช้เฉพาะที่ภายนอกผิวหนังของร่างกายเท่านั้น และในประเทศเราจะพบเห็นการใช้ผลิตภัณฑ์ซีลีเนียม ซัลไฟด์ ตามสถานพยาบาลต่างๆและสามารถซื้อหาได้ตามร้านขายยาทั่วไป ซีลีเนียม ซัลไฟด์มีสรรพคุณคุณสมบัติอย่างไร ยาซีลีเนียม ซัลไฟด์มีสรรพคุณข้อบ่งใช้ เช่น ใช้กำจัดเชื้อราบริเวณผิวหนังที่เป็นสาเหตุของ รังแค และ โรคเซบเดิร์ม ใช้รักษาเกลื้อนTinea versicolorที่เกิดขึ้นตามผิวหนัง ซีลีเนียม ซัลไฟด์มีกลไกการออกฤทธิ์อย่างไร ยาซีลีเนียม ซัลไฟด์ จะออกฤทธิ์ต่อเชื้อรา โดยสารประกอบชนิดนี้จะเข้าไปยับยั้งหรือ ลดอัตราการเชื่อมต่อของ DNA nucleotide อย่างเช่น Thymidine ทำให้การจำลอง หรือการสังเคราะห์ DNA ชุดใหม่ของเชื้อราชะลอตัวลง กลไกดังกล่าวนี้เองส่งผลให้เซลล์ ของเชื้อราที่ก่อโรคไม่สามารถแบ่งตัว หมดสภาพในการเพิ่มจำนวน จึงเป็นเหตุให้รังแค และโรคผิวหนังอักเสบเซบเดิร์มมีอาการทุเลาเป็นลำดับ ซีลีเนียม ซัลไฟด์มีรูปแบบการจัดจำหน่ายอย่างไร ยาซีลีเนียม ซัลไฟด์มีรูปแบบการจัดจำหน่าย เช่น แชมพูสระผม ที่มีส่วนประกอบของ Selenium sulfide 2.5 ในต่างประเทศ สามารถพบเห็นรูปแบบการจัดจำหน่ายเป็น โลชั่นที่มีความเข้มข้น ของ Selenium sulfide 1 และ 2.5 ซีลีเนียม ซัลไฟด์มีขนาดการบริหารยาอย่างไร ยาซีลีเนียม ซัลไฟด์ มีขนาดการบริหารยาใช้ยา เช่น ก. สำหรับรักษารังแคและโรคผิวหนังอักเสบเซบเดิร์ม ผู้ใหญ่และเด็กอายุ 5–14 ปี ใช้แชมพูหรือโลชั่น1ถูนวดบนหนังศีรษะที่เปียกน้ำ ทิ้งระยะเวลา 2–3 นาที จากนั้นล้างออกด้วยน้ำสะอาดจนเกลี้ยง ควรใช้ผลิตภัณฑ์ซีลีเนียม ซัลไฟด์เพื่อรักษาผิวหนังที่เกิดโรคสัปดาห์ละ 1–2 ครั้ง หรือเป็นไปตามคำสั่งแพทย์ ข. สำหรับรักษาเกลื้อน ผู้ใหญ่ ทาโลชั่น2.5บริเวณผิวหนังที่เป็นเกลื้อน ทิ้งไว้ประมาณ 10 นาที แล้วล้างออกด้วยน้ำสะอาด วันละครั้งเป็นเวลาต่อเนื่อง 7 วัน อนึ่ง ห้ามใช้ผลิตภัณฑ์ ซีลีเนียม ซัลไฟด์ เป็นปริมาณมาก หรือ นานเกินข้อกำหนดในเอกสารกำกับยา หรือตามแพทย์สั่ง เด็ก การใช้ยานี้ในเด็ก ต้องเป็นคำแนะนำจากแพทย์เท่านั้น ห้ามใช้ยานี้กับเด็กที่อายุต่ำกว่า 2 ปี หมายเหตุ ขนาดยาและระยะเวลาในการใช้ยาที่ระบุในบทความนี้ เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยา ควรแจ้งแพทย์พยาบาล และเภสัชกรอย่างไร เมื่อมีการสั่งยาทุกชนิดรวมยาซีลีเนียม ซัลไฟด์ ผู้ป่วยควรแจ้งแพทย์พยาบาล และเภสัชกร เช่น ประวัติแพ้ยาทุกชนิด เช่น กินยาใช้ยาแล้ว คลื่นไส้มาก ขึ้นผื่น หรือ แน่นหายใจติดขัดหายใจขัดหายใจลำบาก มีโรคประจำตัวต่างๆ รวมทั้งกำลังกินยาใช้ยาอะไรอยู่ เพราะยาซีลีเนียม ซัลไฟด์ อาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยา กับยาอื่นๆที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์มีครรภ์ หรือ กำลังให้นมบุตร เพราะยาหลายประเภทสามารถผ่านทางน้ำนมหรือรก และเข้าสู่ทารกจนก่อให้เกิดผลข้างเคียงได้ หากลืมใช้ซีลีเนียม ซัลไฟด์ควรทำอย่างไร กรณีลืมใช้ผลิตภัณฑ์ซีลีเนียม ซัลไฟด์ สามารถใช้ผลิตภัณฑ์นี้ทันทีเมื่อนึกขึ้นได้ หากเวลาใกล้เคียงกับการใช้ผลิตภัณฑ์ในครั้งถัดไป ห้ามเพิ่มขนาดการใช้เป็น 2 เท่า ให้ใช้ผลิตภัณฑ์ที่ขนาดปกติเท่านั้น
S2Se สารประกอบยานี้มีคุณสมบัติเป็นยาต้านเชื้อรา จึงสามารถนำมาใช้ลดอาการคันทางผิวหนัง บำบัดรังแค และรักษาโรคผิวหนังอักเสบเซบเดิร์ม โรคเซบเดิร์มSeborrheic dermatitis รูปแบบเภสัชภัณฑ์ที่พบเห็นของยาซีลีเนียม ซัลไฟด์ เป็นพวกโลชั่นทาผิวหนัง และแชมพูสระผม แนวทางการใช้ซีลีเนียม ซัลไฟด์ในการรักษาโรคหรืออาการทางผิวหนังจำเป็นต้องปฏิบัติตามหลักวิชาการ หรือเป็นไปตามคำแนะนำของ แพทย์ เภสัชกร เพราะมีข้อระวังปลีกย่อยที่ต้องคำนึงและปฏิบัติตาม ดังนี้ เช่น ห้ามใช้ผลิตภัณฑ์ซีลีเนียม ซัลไฟด์ตรงบริเวณผิวหนังที่เป็นบาดแผลเปิด หรือ บาดแผลที่มีเลือดน้ำเหลืองไหลซึมอยู่ตลอดเวลา ห้ามให้ยาเข้าปากหรือเข้าตา ห้ามใช้กับเด็กที่มีอายุต่ำกว่า 2 ปี หลักเลี่ยงการใช้ผลิตภัณฑ์ซีลีเนียม ซัลไฟด์บริเวณ ใบหน้า และ อวัยวะเพศ หลังการใช้ผลิตภัณฑ์ซีลีเนียม ซัลไฟด์ชโลมขยี้ทาบริเวณผิวหนังที่เป็นโรค จะต้องชะล้างออกให้หมดเกลี้ยง ไม่ให้หลงเหลือ หรือตกค้าง บนผิวหนัง การใช้ยาซีลีเนียม ซัลไฟด์ ยังต้องพิจารณาเรื่องผลข้างเคียงบางอย่างว่า รบกวนการดำเนินชีวิตประจำวันมากน้อยเพียงใดหรือไม่ อาทิ มีอาการผมร่วง เกิดภาวะผิวหนังแห้ง ผิวแห้ง หรือ เกิดภาวะผิวมันตามมา องค์การอนามัยโลก ได้ระบุให้ยาซีลีเนียม ซัลไฟด์ เป็นหนึ่งในรายการยาจำเป็นขั้นพื้นฐานที่สถานพยาบาลควรมีสำรองไว้เพื่อให้บริการกับผู้ป่วย อย.ของไทยได้กำหนดให้สารประกอบซีลีเนียม ซัลไฟด์สามารถเตรียมเป็นยาใช้เฉพาะที่ภายนอกผิวหนังของร่างกายเท่านั้น และในประเทศเราจะพบเห็นการใช้ผลิตภัณฑ์ซีลีเนียม ซัลไฟด์ ตามสถานพยาบาลต่างๆและสามารถซื้อหาได้ตามร้านขายยาทั่วไป
เภสัชวิทยา Pharmacology,ผิวหนัง Dermatology